**โครงการ**  ส่งเสริมประชาธิปไตยและเสริมสร้างวินัยนักเรียน

**แผนงาน**  การบริหารงานทั่วไป

**มาตรฐานที่** 1 คุณภาพของผู้เรียน

**มาตรฐานที่** 3 กระบวนการการจัดการเรียนการสอนที่เน้นผู้เรียนเป็นสำคัญ

**หน่วยงานที่รับผิดชอบ** โรงเรียนอนุบาลชัยนาท

**ผู้รับผิดชอบโครงการ** นางสาวทัศนียา วัฒฐพิสิทธิ์**, นางสาวดริณ พุฒิชัยสกุล, นายวีระวัฒน์ อินยิ้ม**

**ลักษณะโครงการ** โครงการต่อเนื่อง

**ระยะเวลาดำเนินงาน** 16 พฤษภาคม 2566 - 31 มีนาคม 2567

**สนองกลยุทธ์ข้อที่** 1 ส่งเสริมการจัดการศึกษาให้ผู้เรียนมีความปลอดภัยทุกรูปแบบ

 3 ยกระดับคุณภาพการศึกษาให้สอดคล้องกับการเปลี่ยนแปลงในสตวรรษที่ 21

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. หลักการและเหตุผล**

 ประเทศไทยมีการปกครองระบอบประชาธิปไตย โดยมีพระมหากษัตริย์ทรงเป็นพระประมุข สาระสำคัญของการปกครองระบอบประชาธิปไตย เป็นการส่งเสริมและคุ้มครองสิทธิ์เสรีภาพของประชาชนให้ประชาชน มีส่วนร่วม ในการปกครองประเทศ โรงเรียนอนุบาลชัยนาทเห็นความสำคัญของระบอบประชาธิปไตย จึงจัดทำโครงการส่งเสริมประชาธิปไตยและเสริมสร้างวินัยนักเรียนให้กับนักเรียนโรงเรียนอนุบาลชัยนาทขึ้น โดยดำเนินการให้ผู้เรียนและผู้ที่มีส่วนเกี่ยวข้องทุกฝ่ายร่วมกันดำเนินการให้ผู้เรียนมีพฤติกรรมและคุณลักษณะเป็นประชาธิปไตยอย่างแท้จริง คือ ปัญญาธรรม คารวธรรม สามัคคีธรรม ตามหลักสูตรอย่างเหมาะสมกับวัยและระดับการศึกษา รวมทั้งจัดกิจกรรมในการปลูกจิตสำนึกที่ถูกต้อง เกี่ยวกับการเมืองการปกครองในระบอบประชาธิปไตยอันมีพระมหากษัตริย์ทรงเป็นพระประมุข รู้จักรักษาและส่งเสริม สิทธิ หน้าที่ เสรีภาพ การเคารพกฎหมาย ความเสมอภาคและศักดิ์ศรีของการเป็นมนุษย์มีความภูมิใจ ในความเป็นคนไทย

 โรงเรียนเป็นส่วนหนึ่งของสังคมและชุมชน จึงมีบทบาทในการเตรียมความพร้อมผู้เยาว์ให้เป็นผู้ใหญ่ ที่ดีในสังคม การสร้างลักษณะนิสัยให้นักเรียนรู้จักระเบียบ ข้อบังคับ กฎเกณฑ์และกติกาตลอดจนรู้จักรับผิดชอบหน้าที่ที่ตนพึงมีต่อหมู่คณะ ชุมชน และสังคมได้อย่างเหมาะสม ทางโรงเรียนจึงเห็นสมควรที่จะนำรูปแบบประชาธิปไตยมาใช้ในโรงเรียน เพื่อเป็นการปูพื้นฐานประชาธิปไตยให้ดีขึ้นและรู้จักปฏิบัติตนให้ถูกต้องตามภาระหน้าที่และมีวิถีชีวิตตามหลักประชาธิปไตยให้สามารถดำรงตนให้อยู่ในสังคมได้อย่างเป็นสุข จึงจัดทำโครงการส่งเสริมประชาธิปไตยในโรงเรียน เพื่อปลูกฝังค่านิยมการใช้สิทธิ์เลือกตั้ง ผู้ที่ดำรงตำแหน่งนายกนักเรียนโรงเรียนอนุบาลชัยนาท ให้เป็นไปด้วยความถูกต้อง เหมาะสม เป็นไปด้วยความโปร่งใส สามารถตรวจสอบได้ ให้สอดคล้องกับการปกครองของประเทศ ฝึกให้นักเรียนรู้จักการปกครองตนเอง มีการเลือกตั้งคณะกรรมการสภานักเรียนเข้ามาทำหน้าที่ในการวางแผนการปกครองนักเรียน และจัดกิจกรรมภาระงาน ในโรงเรียน เป็นการส่งเสริมนักเรียนให้มีวินัยในตนเองฝึกการทำงาน ตามวิถีทางประชาธิปไตย ซึ่งเป็นพื้นฐานในการนำไปสู่การเป็นพลเมืองที่ดีมีระเบียบวินัย และรักความเป็นประชาธิปไตย

**2. วัตถุประสงค์**

2.1 เพื่อให้นักเรียนมีความรู้ ความเข้าใจ และเห็นความสำคัญของระบอบประชาธิปไตย

2.2 เพื่อให้นักเรียนเลือกตั้งนายกนักเรียน คณะกรรมการสภานักเรียน ไปดำเนินงานสภานักเรียนและกิจกรรมตามโครงการส่งเสริมประชาธิปไตยและเสริมสร้างวินัยนักเรียน

2.3 เพื่อให้นักเรียนปฏิบัติงานตามภาระงานและกิจกรรมของต้นแบบสภานักเรียนอย่างเต็มศักยภาพ

**3. เป้าหมาย**

 **เชิงปริมาณ**

3.1 นักเรียนชั้นประถมศึกษาปีที่ 1 – ชั้นประถมศึกษาปีที่ 6 ร้อยละ 80 เข้าร่วมกิจกรรมการเลือกตั้งสภานักเรียน เดือนมิถุนายน ๒๕๖6

3.2 คณะกรรมการสภานักเรียนปฏิบัติงานตามภาระงานของสภานักเรียน ตลอดปีการศึกษา 2566

3.3 จัดกิจกรรมสภานักเรียน ตลอดปีการศึกษา 2566

3.4 จัดทำป้ายนิเทศแสดงการบริหารสภานักเรียนโรงเรียนอนุบาลชัยนาท

**เชิงคุณภาพ**

3.5 นักเรียนโรงเรียนอนุบาลชัยนาททุกคน มีความรู้ ความเข้าใจ และเห็นความสำคัญของระบอบประชาธิปไตย ให้เป็นไปด้วยความถูกต้อง เหมะสม เป็นไปด้วยความโปร่งใส สามารถตรวจสอบได้ ให้สอดคล้องกับการปกครองของประเทศ

**4. กิจกรรม และขั้นตอนการดำเนินงาน**

| **กิจกรรม/ขั้นตอนการดำเนินงาน** | **ระยะเวลา** | **ผู้รับผิดชอบ** |
| --- | --- | --- |
|  - กิจกรรมเลือกตั้งนายกนักเรียน |  |  |
| 1. ประชุมวางแผนจัดทำโครงการ | พฤษภาคม 2566 | นางสาวทัศนียา วัฒฐพิสิทธิ์ **นางสาวดริณ พุฒิชัยสกุล****นายวีระวัฒน์ อินยิ้ม** |
| 2. นำเสนอโครงการต่อผู้บริหารเพื่อพิจารณาอนุมัติ | พฤษภาคม 2566 | นางสาวทัศนียา วัฒฐพิสิทธิ์  |
| 3. ดำเนินโครงการ | มิถุนายน 2566 | คณะครูโรงเรียนอนุบาลชัยนาททุกคน |
| 4. สรุปรายงานผลการปฏิบัติกิจกรรม  - นำผลการประเมิน เพื่อปรับปรุงโครงการ | กรกฎาคม 2566 | นางสาวทัศนียา วัฒฐพิสิทธิ์ **นางสาวดริณ พุฒิชัยสกุล****นายวีระวัฒน์ อินยิ้ม** |
|  - กิจกรรมเข้าค่ายสำนึกพลเมืองดี Project Citizen |  |  |
| 1. ประชุมวางแผนจัดทำโครงการ | พฤษภาคม 2566 | นางสาวทัศนียา วัฒฐพิสิทธิ์ **นางสาวดริณ พุฒิชัยสกุล****นายวีระวัฒน์ อินยิ้ม** |
| 2. นำเสนอโครงการต่อผู้บริหารเพื่อพิจารณาอนุมัติ | พฤษภาคม 2566 | นางสาวทัศนียา วัฒฐพิสิทธิ์  |
| 3. ดำเนินโครงการ | ธันวาคม 2566 | นางสาวทัศนียา วัฒฐพิสิทธิ์ **นางสาวดริณ พุฒิชัยสกุล****นายวีระวัฒน์ อินยิ้ม** และคณะ |
| 4. สรุปรายงานผลการปฏิบัติกิจกรรม  - นำผลการประเมิน เพื่อปรับปรุงโครงการ | มกราคม2567 | นางสาวทัศนียา วัฒฐพิสิทธิ์ **นางสาวดริณ พุฒิชัยสกุล****นายวีระวัฒน์ อินยิ้ม** |
| - ตัดเสื้อสูทสภานักเรียน | มิถุนายน2566 | นางสาวทัศนียา วัฒฐพิสิทธิ์ **นางสาวดริณ พุฒิชัยสกุล****นายวีระวัฒน์ อินยิ้ม** |
| - กิจกรรมตามภาระงานของสภานักเรียนในกระทรวงต่าง ๆ  | ตลอดปีการศึกษา 2566 | นางสาวทัศนียา วัฒฐพิสิทธิ์ **นางสาวดริณ พุฒิชัยสกุล****นายวีระวัฒน์ อินยิ้ม** |

**5. งบประมาณ**

 5.1 รวมทั้งหมด 100,000 บาท

 5.2 ค่าใช้จ่ายจำแนกตามกิจกรรม

|  |  |  |
| --- | --- | --- |
| **กิจกรรม** | **งบประมาณ****(บาท)** | **รายละเอียดการใช้จ่ายงบประมาณ** |
| **งบอุดหนุนฯ** | **งบเรียนฟรี 15 ปี** | **รายได้อื่น ๆ**  |
| 1. กิจกรรมเลือกตั้งนายกนักเรียน | 20,000 |  | ✓ |  |
| 2. กิจกรรมเข้าค่ายสำนึกพลเมืองดี Project Citizen | 15,000 |  | ✓ |  |
| 3. ตัดเสื้อสูทสภานักเรียน | 45,000 |  | ✓ |  |
| 4. กิจกรรมตามภาระงานของสภานักเรียนในกระทรวงต่าง ๆ | 20,000 |  | ✓ |  |

**6. ทรัพยากร**

6.1 บุคลากร

 คณะครูสายชั้นประถมศึกษาปีที่ 1 – ชั้นประถมศึกษาปีที่ 6

 6.2 นักเรียน

6.2.1 นักเรียนชั้นประถมศึกษาปีที่ ๔ – ชั้นประถมศึกษาปีที่ 6 ที่สมัครเข้ารับการเลือกตั้ง เป็นกรรมการสภานักเรียน

6.2.2 หัวหน้าห้องเรียนชั้นประถมศึกษาปีที่ ๓ – ชั้นประถมศึกษาปีที่ 6 ห้องละ 1 คน

6.2.3 นักเรียนสายชั้นประถมศึกษาปีที่ 1 – 6 ที่มีสิทธิ์เลือกตั้งนายกนักเรียน

**7. การวัดและประเมินผล**

|  |  |  |
| --- | --- | --- |
| **ตัวชี้วัดความสำเร็จ** | **วิธีการวัดและประเมินผล** | **เครื่องมือที่ใช้** |
| 7.1 นักเรียนมีความรู้ความเข้าใจ และเห็นความสำคัญของงานประชาธิปไตยในโรงเรียน7.2 ได้คณะกรรมการสภานักเรียนโรงเรียนอนุบาลชัยนาท7.3 การปฏิบัติงานของคณะกรรมการสภานักเรียนตามภาระงาน/กิจกรรมในกระทรวงต่าง ๆ | - สังเกต/สอบถาม- ตรวจสอบคะแนน- สังเกตการปฏิบัติงาน- ตรวจสอบผลการปฏิบัติงาน | - แบบรายงานผู้ใช้สิทธิ์เลือกตั้ง- แบบบันทึกคะแนน- เครื่องลงคะแนนและนับคะแนนอิเล็กทรอนิกส์- แบบรายงานผลการเลือกตั้ง- แบบรายงานกิจกรรมในกระทรวง |

**8. ผลที่คาดว่าจะได้รับ**

 8.1 นักเรียนชั้นประถมศึกษาปีที่ 1 – ชั้นประถมศึกษาปีที่ 6 มาใช้สิทธิ์ลงคะแนนเลือกตั้งนายกนักเรียน และผู้นำสภานักเรียน ไม่ต่ำกว่าร้อยละ 90

 8.2 นักเรียนที่ได้รับการเลือกตั้งเป็นคณะกรรมการสภานักเรียน จำนวน ๓๒ คน กรรมการโดยตำแหน่ง (หัวหน้าห้อง ป.๓ - 6 ห้องละ 1 คน) ได้รับการแต่งตั้ง จำนวน 2๘ คน รวมทั้งสิ้น ๖๐ คน ปฏิบัติหน้าที่ตามที่ได้รับมอบหมาย ตลอดปีการศึกษา 2566

 ๘.3 คณะกรรมการสภานักเรียน มีคุณลักษณะตามหลักการมีส่วนร่วม และนักเรียนมีคุณลักษณะอันพึงประสงค์ 8 ประการ มีความจงรักภักดีต่อสถาบันชาติ ศาสนา และพระมหากษัตริย์

ลงชื่อ ..................................................ผู้รับผิดชอบโครงการ ลงชื่อ..................................................ผู้รับผิดชอบโครงการ

 (นายวีระวัฒน์ อินยิ้ม) (นางสาวดริณ พุฒิชัยสกุล)

 ครูโรงเรียนอนุบาลชัยนาท ครูโรงเรียนอนุบาลชัยนาท

 ลงชื่อ ..................................................ผู้รับผิดชอบโครงการ

 (นางสาวทัศนียา วัฒฐพิสิทธิ์)

 ครูโรงเรียนอนุบาลชัยนาท

ลงชื่อ.................................................ผู้เห็นชอบโครงการ

 (นางวรกร สุขเจริญ)

 รองผู้อำนวยการโรงเรียนอนุบาลชัยนาท

 ลงชื่อ.................................................ผู้อนุมัติโครงการ

 (นายจีระศักดิ์ ใจแสน)

 ผู้อำนวยการโรงเรียนอนุบาลชัยนาท